laion/Wikipedia-Exotic huggingface dataset:
אקליפטוס בהיר קליפה

אקליפטוס בהיר קליפה (שם מדעי: Eucalyptus leucoxylon) הוא עץ ממשפחת ההדסיים בגודל קטן עד בינוני בעל קליפה מחוספסת בעיקר בחלקו התחתון של הגזע, וככל שמתקרבים יותר לראש העץ הגזע נעשה בעל משטח חלק יותר ובגווני לבן, צהוב ו/או בגוון כחול אפרפר. העלים הבוגרים הם בעלי גבעול, הדמויים לרומח (צרים וחדים בקצה) עד לדמויי רומח רחב, בגודלי 13 x 2.5 ס"מ, כל העלה בצבע ירוק אחיד, צבעי הפרחים הוא לבן, ורוד או אדום המופיעים רק במשך החורף. האקליפטוס בהיר הקליפה נפוץ בהיקף נרחב במישורים, בקרבת הרים ובחופי דרום אוסטרליה (ששם הוא ידוע בשם Blue Gum) ומשתרע לתוך חצי מזרח ויקטוריה (ששם הוא ידוע בשם Yellow Gum). המין (אקליפטוס בהיר קליפה) מחולק להרבה זנים ותת זנים. הזן המרהיב והמרשים ביותר הוא של הפרחים האדומים בעל מקור לא בטוח של אקליפטוס בהיר קליפה ‘Rosea’ השטול בהיקף נרחב כמו צמח "קישוטי", שפרחיו פורחים בשפע בחורף. העלים מזוקקים לייצור צינאול (אקליפטול, C10H18O) המבוסס על שמן האקליפטוס. מדיה וקבצים בנושא אקליפטוס בהיר קליפה בוויקישיתוף אקליפטוס בהיר קליפה, באתר ITIS (באנגלית) אקליפטוס בהיר קליפה, באתר NCBI (באנגלית) אקליפטוס בהיר קליפה, באתר האנציקלופדיה של החיים (באנגלית) אקליפטוס בהיר קליפה, באתר Tropicos (באנגלית) אקליפטוס בהיר קליפה, באתר GBIF (באנגלית) אקליפטוס בהיר קליפה, באתר The Plant List (באנגלית) אקליפטוס בהיר קליפה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו. אקליפטוס בהיר קליפה באתר הרשימה האדומה של IUCN
הבטה גיורגיס

פיטאוורארי הבתה גיורגיס דינאגדה המכונה גם "אבא מלא" היה בן לעם האורומו שעלה לגדולה בחצר מנליק וכיהן כמושל קאפה. משהרכיב מנליק ממשלה ב-1907 מונה לשר המלחמה והמשיך להחזיק במשרה זו גם בתקופת זאודיתו ליג' אייאסו והיילה סלאסי (כמעט 30 שנה). לאחר מותו של מנליק פעל הן נגד הניסיונות של טאיתו בטול והן נגד שלטונו של ליג' ייאסו ובכך סייע לעלייתו של היילה סלאסי, ואולם לאחר מכן התייצב נגדו בתביעה שלא לעשות רפורמות של ממש. מותו ב-1926 סלל את הדרך לקיסרותו האבסולוטית של היילה סלאסי.
ראס מיכאל

האם התכוונתם ל... מיכאל סהול – שליט תיגראי מהמאה ה-18 כיהן גם בתור סגן-קיסר האימפריה האתיופית מיכאל עלי – מלך וואלו (המאה ה-20) כיהן גם בתור מלך ממלכת ציון
איגרת יוחנן הראשונה

איגרת יוחנן הראשונה היא איגרת המהווה חלק מספרי הברית החדשה - ספרי הקודש של הנצרות. האיגרת נכתבה בין השנים 85–90 לערך, באפסוס, ועל פי המסורת הנוצרית משויכת ליוחנן כותב הבשורה, כותב הבשורה על-פי יוחנן ושתי איגרות יוחנן האחרות (איגרת יוחנן השנייה ואיגרת יוחנן השלישית). האיגרת נועדה לתקוף כפירות שנפוצו באותה עת וטענו כי ישו הופיע רק ברוחו ולא בגופו. על פי המסורת הנוצרית נכתבה האיגרת על ידי יוחנן כותב הבשורה בהיותו באפסוס, זמן קצר לפני מותו. לא ברור אם יוחנן כתב את האיגרת והבשורות בעצמו או אחר כתב אותן בשמו, אולם הן האיגרות והן הבשורה קרובות בשפתן וברעיונותיהן ואין ספק שנכתבו על ידי אותו אדם (שלא בהכרח היה יוחנן עצמו). מטרת כתיבת האיגרת היא מאבק בתורות שהחלו להתפשט בקהילות הנוצריות בזמן כתיבתה, ואשר מחבר האיגרת ראה בהן כפירות. בין תורות אלה - התורה שישו היה רוח בלבד בלי גוף. האיגרת נועדה לאחד את הקהילות השונות סביב תורה אחת של ישו והקשר בין האב לבין הבן (ישו). מדיה וקבצים בנושא איגרת יוחנן הראשונה בוויקישיתוף נוסח האיגרת
1875

שנת 1875 היא השנה ה-75 במאה ה-19. זוהי שנה רגילה, שאורכה 365 ימים. 1 בינואר 1875 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 15 בינואר – נחנך בניין האופרה גרנייה בפריז 25 באוגוסט – מתיו ווב הופך לאדם הראשון ששוחה לרוחב תעלת למאנש 27 בדצמבר – העיתון המצרי אל-אהראם יוצא לאור לראשונה 10 בינואר – ישי שור, מתמטיקאי יהודי (נפטר ב-1941) 14 בינואר – אלברט שווייצר, תאולוג, מוזיקאי, פילוסוף ורופא גרמני, חתן פרס נובל לשלום (נפטר ב-1965) 21 בינואר – פאול קאלה, בלשן גרמני (נפטר ב-1964) 22 בינואר – ד.וו גריפית', במאי קולנוע אמריקאי (נפטר ב-1948) 2 בפברואר – פריץ קרייזלר, כנר ומלחין אוסטרי (נפטר ב-1962) 21 בפברואר – ז'אן לואיז קלמן, האישה המבוגרת ביותר בהיסטוריה (נפטרה ב-1997) 4 במרץ – מיהאי קארואי, פוליטיקאי הונגרי (נפטר ב-1955) 7 במרץ – מוריס ראוול, מלחין צרפתי (נפטר ב-1937) 2 באפריל – וולטר קרייזלר, תעשיין אמריקאי (נפטר ב-1940) 4 באפריל – פייר מונטה, מנצח צרפתי (נפטר ב-1964) 29 באפריל – רפאל סבטיני, סופר איטלקי (נפטר ב-1950) 6 במאי – ויליאם ד. ליהי, מפקד סגל הפיקוד העליון של צבא ארצות הברית (נפטר ב-1959) 11 במאי – הרייט קווימבי, הטייסת האמריקאית הראשונה (נהרגה ב-1912) 30 במאי – ג'ובאני ג'נטילה, הוגה דעות איטלקי פשיסטי (נרצח ב-1944) 6 ביוני – תומאס מאן, סופר גרמני, זוכה פרס נובל לספרות בשנת 1929 (נפטר ב-1955) 4 ביולי – לירוי ווטרמן, ארכאולוג של המזרח התיכון, חוקר התנ"ך ופרופסור לספרות המזרח התיכון ולשפות שמיות (נפטר ב-1972) 26 ביולי – קרל גוסטב יונג, ממניחי יסודות הפסיכולוגיה המודרנית (נפטר ב-1961) 8 באוגוסט – ארתור ברנרדס, נשיא ברזיל ה-13 (נפטר ב-1955) 20 באוגוסט – שאול טשרניחובסקי, משורר עברי (נפטר ב-1943) 1 בספטמבר – אדגר רייס בורוז, סופר אמריקאי, יוצרו של טרזן (נפטר ב-1950) 3 בספטמבר – פרדיננד פורשה, מהנדס כלי רכב גרמני (נפטר ב-1951) 10 באוקטובר – גדליהו בובליק, עיתונאי יידי ומנהיג ציוני דתי אמריקאי (נפטר ב-1948) 4 בדצמבר – ריינר מריה רילקה, משורר (נפטר ב-1926) 12 בדצמבר – גרד פון רונדשטט, גנרל נאצי בכיר (נפטר ב-1953) 22 בפברואר – צ'ארלס לייל, גאולוג סקוטי (נולד ב-1797) 3 ביוני – ז'ורז' ביזה, מלחין צרפתי (נולד ב-1838) 29 ביולי – פסקל בוורלי רנדולף, רופא, מיסטיקן, סופר ומדיום אמריקאי (נולד ב-1825) 30 ביולי – ג'ורג' פיקט, קצין אמריקאי, לחם בקרב גטיסברג (נולד ב-1825) 31 ביולי – אנדרו ג'ונסון, נשיאה ה-17 של ארצות הברית (נולד ב-1808) 4 באוגוסט – הנס כריסטיאן אנדרסן, סופר ומשורר דני (נולד ב-1805) 2 בנובמבר – אדא הורן, כלכלן, פוליטיקאי ומנהיג יהודי-הונגרי (נולד ב-1825) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1875 התחילה ביום ז' בשבט ה'תרל"ה (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"ד בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1875 לפי הלוח היוליאני Nothing. 1875 במדע‎ ילידי 1875‎ נפטרים ב-1875‎ מדיה וקבצים בנושא 1875 בוויקישיתוף
איגרת יוחנן

האם התכוונתם ל... איגרות המהוות חלק מספרי הברית החדשה איגרת יוחנן הראשונה – איגרת כנגד תורות כפירה, למשל התופסות את ישו כרוח איגרת יוחנן השנייה – איגרת אל הגברת הנבחרה; האיגרת הקצרה ביותר בברית החדשה איגרת יוחנן השלישית – איגרת אל גאיוס, המזהירה אותו מפני אי שיתוף פעולה של דיוטפס
איגרת יוחנן השנייה

איגרת יוחנן השנייה, המכונה גם יוחנן II, היא איגרת המהווה אחד מספרי הברית החדשה - ספרי הקודש של הנצרות. האיגרת משויכת ליוחנן כותב הבשורה לו משויכת גם הבשורה על-פי יוחנן ושתי האיגרות האחרות (איגרת יוחנן הראשונה ואיגרת יוחנן השלישית). האיגרת היא הספר הקצר ביותר בברית החדשה ובתנ"ך הנוצרי כולו, וכוללת 13 פסוקים בלבד. האיגרת ממוענת אל "הגברת הנבחרה" ומסתיימת במילים "ילדי הגברת הנבחרה מברכים אותה", אולם בחלק מהתרגומים הושארה המילה "גברת" במקור, ולכן האיגרת ממוענת אל "קיריה הנבחרה". האיגרת מבקשת מנמענתה להיות רחומה, ומזהירה אותה מפני מורי השקר. יש פרשנים המקשרים בין גברת זו לבין חזון יוחנן בו מסופר על אשת קץ הימים והדרקון הזומם נגדה ונגד ילדיה, אולם היא מגינה עליהם מפניו. לשון האיגרת דומה מאוד לאיגרת יוחנן השלישית, ולכן מרבית החוקרים סבורים שאותו מחבר כתב את שתי האיגרות. עם זאת, קיים ספק אם אותו מחבר כתב גם את האיגרת הראשונה ואת הבשורה על-פי יוחנן וספר ההתגלות. האזהרה מפני אלו המאמינים כי לישו לא היה גוף מסייעת בתיארוך האיגרת לתקופה בה עלו טענות אלה (המאה השנייה או ראשית המאה השלישית). מדיה וקבצים בנושא איגרת יוחנן השנייה בוויקישיתוף תרגומי האיגרת נוסח המלך גיימס של האיגרת
אברהם יעקב מסדיגורה

האם התכוונתם ל... אברהם יעקב פרידמן מסדיגורה (הראשון) – בנו של רבי ישראל פרידמן מרוז'ין. מכונה "האדמו"ר הזקן מסדיגורה". אברהם יעקב מסדיגורה (השני) – בנו של רבי ישראל מסדיגורה. מכונה ה"אביר יעקב". אברהם יעקב מסדיגורה (השלישי) – האדמו"ר הקודם מסדיגורה. מכונה ה"עקבי אבירים".
רטיג

האם התכוונתם ל... ראול רטיג – דיפלומט צ'יליאני תחת ממשלתו של סלבדור איינדה דו"ח רטיג – דו"ח משנת 1991 של הוועדה הלאומית לאמת ולפיוס שחקרה את הפרת זכויות האדם בצ'ילה תחת הדיקטטורה הצבאית של אוגוסטו פינושה בצ'ילה חיים רטיג - רב ישראלי, ראש ישיבת בינות רעננה
לימפומה של העור

לימפומה של העור היא גידול סרטני של מערכת הלימפה אשר מקורו בעור. לימפומה של העור מתחילה בעור ולעיתים קרובות נשארת שם מבלי להתפשט לאיברים פנימיים. כ -5% מכלל סרטני הלימפה מתחילים בעור. לפעמים לימפומה שמתחילה להתפתח בבלוטת לימפה תתפשט ממנה לעור. במקרים אלה היא לא תוגדר כלימפומת העור אלא כלימפומה. קיימים 2 סוגים עיקריים של לימפומות: הודג'קין (המוכרת גם בשם לימפומה על שם הודג'קין או מחלת הודג'קין) על שמו של ד"ר תומאס הודג'קין, אשר תיאר אותה לראשונה בשנת 1832 לימפומה שאינה הודג'קין - השם הכללי לכל יתר סוגי הלימפומות על פי ארגון הבריאות העולמי (WHO) והארגון האירופי לחקר וטיפול הסרטן (EORTC), מסווגות לימפומת העור בשתי דרכים. דרך אחת היא על פי אופן ההופעה שלהן תחת מיקרוסקופ, והשנייה, על ידי איתור של חומרים מסוימים המופרשים על ידי תאי הלימפה המעורבים. מיקוזיס פונגוידס (Mycosis fungoides)- מדובר בלימפומה שאינה הודג'קין. מקורה בתאי T. גיל האבחנה האופייני הוא 60, והמחלה שכיחה פי שניים בגברים בהשוואה לנשים לימפומה עורית ראשונית אנאפלסטית מסוג תא גדול (Primary cutaneous anaplastic large cell lymphoma)- אף על פי שבדרך כלל מאובחנת בגילי 50–60 דווחו גם מקרים בבני 10. מתחילה כחטט קטן ולעיתים מתפתחת למספר חטטים בעור. המחלה שכיחה פי שניים בגברים בהשוואה לנשים לימפומטויד פפולריס (Lymphomatoid papulosis)- שכיח בצעירים וגם בילדים ויותר בקרב גברים. מתחיל כמספר פצעים דמויי-חטטים על החזה והגפיים. בהמשך מתפתח כיב במרכז הפצע. המחלה היא כרונית, אינה קטלנית ולעיתים הריפוי הוא ספונטני. לימפומה תת-עורית דמוית פניקוליטיס (Subcutaneous panniculitis-like T-cell lymphoma)- תוקפת את השכבות העמוקות של העור, בדרך כלל באזור הרגליים. השכיחות זהה בין שני המינים לימפומת עור ראשונית של תאי T פריפריאליים (Primary cutaneous peripheral T-cell lymphoma)- סוג נדיר מאוד אשר נבדל לכמה קבוצות על פי סוג תאי ה-T המעורבים בו לימפומת עור ראשונית של שולי בלוטות הלימפה (Primary cutaneous marginal-zone B-cell lymphoma)- סוג המתפתח באופן איטי מאוד ומגיב היטב לטיפול. המחלה יכולה להתפרץ בכל גיל ולעיתים נקשרה הופעתה לזיהום בקטריאלי מבורליה (borelia) לימפומת עור ראשונית של מרכז הבלוטה (Primary cutaneous follicle-center lymphoma) - סוג זה מאופיין בקצב גידול מהיר ומפוזר בעיקר באזור התחתון של הרגליים. זהו סוג שכיח יחסית מבין לימפומות העור, בעיקר בקרב אוכלוסייה מבוגרת ויותר אופייני לנשים לימפומת עור ראשונית מתפזרת (Primary cutaneous diffuse large B-cell lymphoma)-לימפומה נדירה יחסית אשר יכולה להתפתח גם בכלי דם תת-עוריים. מופיעה באזורי גוף שונים למעט ברגליים הערך "לימפומה עורית - חידושים בטיפול - CTCL treatment updates - 2017", באתר ויקירפואה
קופיף ננסי

קופיף ננסי, הידוע גם כקופיף הרים, (שם מדעי: Tarsius pumilus) הוא מין בסוג קופיף החי במרכז סולאווסי שבאינדונזיה. הקופיף הננסי הוא פרימט הפעיל בלילה. עד שנת 2000 שוער שהמין נכחד, אולם אז התגלה המין מחדש לאחר שמדענים אינדונזים הרגו בטעות קופיף ננסי כאשר צדו חולדות. מאז שנות ה-20 של המאה ה-20 לא נצפה פרט חי מהמין, עד אוגוסט 2008, אז תפסה קבוצת חוקרים מאוניברסיטת טקסס A&M שני זכרים ונקבה בפארק הלאומי לור לינדו. אורך ראשו של הקופיף הננסי 95 עד 105 מ"מ, ומשקלו פחות מ-57 גרם. לקופיף הננסי תכונות פיזיות ייחודיות: אורך גופו הוא הקטן שבקופיפים ומשקלו קטן. אוזניו קטנות מאלו של שאר המינים בסוגו, ופרוותו חומה צהבהבה, עם אזורים בעלי גוון אפור או חום אדמדם בולט. זנבו השעיר מגיע באורכו ל-135 עד 275 מ"מ. עיניו של הקופיף הננסי גדולות, וקוטרן כ-16 מ"מ. בכל חמש אצבעותיו יש טופרים, וכן על שתי האצבעות ברגליו. הקופיף הננסי ניזון מחרקים. הן חיים בזוגות יציבים, הנשארים יחדיו עד 15 חודשים. למין שתי תקופות רבייה, האחת בתחילת עונת הגשמים, והשנייה בסוף העונה, וביניהן כ-6 חודשים. ההיריון נמשך בממוצע 178 יום, והצאצאים מומלטים במאי או בין נובמבר לדצמבר. הגורים מתפתחים במהירות, בדומה למינים אחרים בסוגו. בגלי 42 יום מסוגלים הגורים לתפוס את טרפם בעצמם, ונעים בקבוצה בגיל 23 יום בלבד. הנקבות נשארות עם הוריהן עד הגיען לבגרות, בעוד הזכרים נוטשים את ההורים עוד בצעירותם. הקופיף הננסי הוא פעיל לילה. את רוב יומו הוא מעביר בשינה על עצים. בניגוד למינים אחרים, הקופיף הננסי לא משתמש בבלוטות ריח כדי לסמן את הטריטוריה שלו. תפקיד חשוב בתקשורת בין פרטים תופס המישוש, בדומה למינים אחרים בסוגו. מדיה וקבצים בנושא קופיף ננסי בוויקישיתוף קופיף ננסי, באתר ITIS (באנגלית) קופיף ננסי, באתר NCBI (באנגלית) קופיף ננסי, באתר האנציקלופדיה של החיים (באנגלית) קופיף ננסי, באתר GBIF (באנגלית) קופיף ננסי באתר הרשימה האדומה של IUCN קופיף ננסי באתר הרשימה האדומה של IUCN ארז ארליכמן, קופיף ננסי נדיר שנכחד התגלה מחדש באינדונזיה, באתר ynet, 20 בנובמבר 2008
איגרת יוחנן השלישית

איגרת יוחנן השלישית היא השלישית מבין האיגרות המהוות ספרים מספרי הברית החדשה - כתבי הקודש של הנצרות. האיגרת היא הספר השני הקצר ביותר מבין הספרים מבחינת מספר הפסוקים, והקצר ביותר מבחינת מספר המילים. האיגרת ממוענת לאדם המכונה גאיוס (או קאיוס), אולם לא ברור אם הוא ממוען לגאיוס ממקדוניה (המוזכר במעשי השליחים י"ט 29) או לגיאוס מקורינתוס (המוזכר באיגרת אל הרומאים ט"ז 23), או לגאיוס מדרבה (המוזכר במעשי השליחים כ' 4). ככל הנראה, מדובר במכתב פרטי ולא באיגרת ציבורית, הנועד להזהיר את גאיוס, הנמצא בדרכו להטיף לקהילה הנוצרית, מפני קבוצה שבראשה עומד אדם בשם דיוטפס, המסרב לשתף פעולה עם כותב האיגרת. בשל הדמיון הרב בין אוצר המילים והביטויים של איגרת זו לבין אוצר המילים והביטויים של איגרת יוחנן השנייה, סבורים המלומדים כי אותו אדם כתב שתי איגרות אלה (וכנראה שלא כתב את איגרת יוחנן הראשונה, הבשורה על-פי יוחנן וחזון יוחנן, אותם כתבו אנשים שונים). כבר בעת העתיקה נטען כי יוחנן כותב הבשורה לא היה אותו יוחנן אשר כתב את האיגרות - קביעה אשר אושרה על ידי מועצת רומא אשר קבעה שכותב הבשורה יקרא "יוחנן האוונגליסט", ואילו כותב האיגרת השנייה והשלישית יקרא "יוחנן הפרסביטר" (יוחנן כהן הדת). על פי המסורת, ובהנחה שהאיגרת נכתבה על ידי יוחנן - היא נכתבה באמצע המאה הראשונה בעת שנכתבה הבשורה על-פי יוחנן. האיגרת הראשונה והשנייה נוגעות לאותו נושא ונכתבו יחד. האיגרת השלישית נכתבה בנפרד מהן, ולא ברור אם אחריהן או לפניהן. דה יונג סבור כי האיגרת נכתבה בין השנים 100–110, ואילו מארשל סבור כי נכתבה בין שנות ה-60 לשנות ה-90 של המאה הראשונה. בכתביו של טרטוליאנוס ובכתבי אוריגנס מאלכסנדריה מצויים ציטוטים מהאיגרת, אולם אזכורה הראשונה הוא בכתבי אוסביוס מהמאה השלישית. אוסביוס מסביר שאוריגנס הכיר את האיגרות השנייה והשלישית אולם היה סבור כי אינן מקוריות. הירונימוס לעומתו האמין שהאיגרות מקוריות, וקידם אמונה זו במועצות הכנסייה - ואכן בסינוד היפו ובמועצת קרתגו נקבע שהאיגרות מקוריות. על פי המסורת הנוצרית, נכתבה האיגרת באפסוס - מקום מושבו של יוחנן, אולם אין כל עדות בתוכן האיגרת כי אכן נכתבה שם, אף כי עולה מהדימויים המצויים בה כי נכתבה על ידי תושב אסיה הקטנה. מדיה וקבצים בנושא איגרת יוחנן השלישית בוויקישיתוף תרגומים של האיגרת Marshall I. H. (1978). The Epistles of John, The New International Commetry on the New Testament. William B. Eerdmans
שין (פירושונים)

האם התכוונתם ל... Shein – אתר אינטרנט וחברה סינית למסחר מקוון בביגוד ש – אות באלפבית העברי ش – אות באלפבית הערבי שושלת שין – שושלת קיסרים סיניים מהמאה הראשונה לספירה אישים ששם משפחתם שין: אלמה שין – שם העט של לריסה ברני-שכטמן, מתרגמת ספרות ליו שין – אסטרונום והיסטוריון סיני בן המאה הראשונה לספירה מרטין שין – שחקן קולנוע וטלוויזיה אמריקאי צ'ארלי שין – שחקן קולנוע וטלוויזיה אמריקאי, בנו של מרטין שין שיין
מת"ן

האם התכוונתם ל... מועצת תנועות הנוער בישראל מת"ן - מכון תורני לנשים – מדרשה תורנית לנשים בירושלים. מת"ן - מערכת תצפית ניידת – מערכת תצפית בשימוש חיל האיסוף הקרבי
1877

שנת 1877 היא השנה ה-77 במאה ה-19. זוהי שנה רגילה, שאורכה 365 ימים. 1 בינואר 1877 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 1 בינואר – המלכה ויקטוריה הכריזה על עצמה כשליטת הודו 4 במרץ – המצאת המיקרופון 12 במרץ – הממלכה המאוחדת מספחת את טראנסוואל 24 באפריל – רוסיה מכריזה מלחמה על האימפריה העות'מאנית 9 במאי – רעידת אדמה באזור צ'ילה. חוזקה מוערך בכ-8.5–9.0 16 במאי – המשבר ב-16 במאי 1877 מתרחש בצרפת, בסיומו התפרק הפרלמנט הצרפתי ב-22 ביוני ואישר את הפרשנות של חוקת צרפת 1875 המגדירה את צרפת כמערכת פרלמנטרית ולא נשיאותית 17 במאי – אלבר דוכס ברולי ממונה לראש ממשלת צרפת ברפובליקה הצרפתית השלישית 9 ביולי – מועדון הקרוקט והטניס של אנגליה פותח את טורניר הדשא הראשון שלו בווימבלדון, אז פרבר של לונדון. המנצח באותו טורניר זכה ב־25 גיני 12 באוגוסט – האסטרונום אסף הול מגלה את דימוס, אחד משני ירחיו של מאדים 18 באוגוסט – האסטרונום אסף הול מגלה את פובוס, ירחו של מאדים 24 בנובמבר – יוצא לאור לראשונה הסייח השחור, ספרה למען הגנת בעלי חיים של אנה סואל 6 בדצמבר – תומאס אלווה אדיסון מקליט ומשמיע את הקלטת הקול הראשונה – השיר "Mary Had a Little Lamb", באמצעות הפונוגרף הראשון שהמציא 6 בדצמבר – הוושינגטון פוסט יוצא לאור בפעם הראשונה 22 בינואר – היילמאר שאכט, שר הכלכלה בגרמניה בתקופת שלטון המפלגה הנאצית בין השנים 1935–1937 (נפטר ב-1970) 7 בפברואר – גודפרי הרולד הארדי, מתמטיקאי בריטי (נפטר ב-1947) 12 במרץ – וילהלם פריק, מראשי המשטר הנאצי בגרמניה (הוצא להורג ב-1946) 4 ביוני – היינריך אוטו וילנד, כימאי גרמני, חתן פרס נובל לכימיה (נפטר ב-1957) 9 ביוני – טיטה רופו, זמר בריטון איטלקי (נפטר ב-1953) 2 ביולי – הרמן הסה, סופר, חתן פרס נובל לספרות 1946 (נפטר ב-1962) 1 בספטמבר – פרנסיס ויליאם אסטון, פיזיקאי בריטי, חתן פרס נובל לכימיה לשנת 1922 (נפטר ב-1945) 11 בספטמבר – פליקס דזרז'ינסקי, מהפכן סובייטי (נפטר ב-1926) 26 בספטמבר – אלפרד קורטו, פסנתרן צרפתי (נפטר ב-1962) 30 באוקטובר – שלמה זלמן שוקן, בעלי "הארץ" ומקים הוצאת שוקן (נפטר ב-1959) 7 בנובמבר – נולד אלחנן חפץ, כורך ספרים ארצישראלי (נפטר ב-1935) 29 באוגוסט – בריגהאם יאנג, המנהיג השני של הכנסייה המורמונית (נולד ב-1801) 5 בספטמבר – קרייזי הורס, מנהיג צבאי של שבט הסו (נולד ב-1849) 17 בספטמבר – ויליאם הנרי פוקס טלבוט, מדען, בוטנאי, מתמטיקאי, בלשן, מו"ל וצלם אנגלי, הזכור בעיקר כאחד מאבות הצילום (נולד ב-1800) 23 בספטמבר – אורבן לה-ורייה, מתמטיקאי צרפתי הידוע בעיקר בשל גילויו של כוכב הלכת נפטון (נולד ב-1811) 26 בספטמבר – הרמן גראסמן, איש אשכולות גרמני (נולד ב-1809) 29 באוקטובר – נייתן בדפורד פורסט, גנרל בצבא הקונפדרציה במלחמת האזרחים האמריקנית ולאחר המלחמה מנהיג הקו קלוקס קלאן (נולד ב-1821) 31 בדצמבר – גוסטב קורבה, צייר צרפתי (נולד ב-1819) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1877 התחילה ביום כ"ח בטבת ה'תרל"ז (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-ט"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1877 לפי הלוח היוליאני Nothing. 1877 במדע‎ ילידי 1877‎ נפטרים ב-1877‎ מדיה וקבצים בנושא 1877 בוויקישיתוף
אבחנת פנטום

אַבְחָנַת פַנְטוֹם היא כשל לוגי מסוג כשלי אי-רלוונטיות השייך למשפחת הכשלים "טווח ביניים", שבו נעשה ניסיון ליצור הבחנה שאינה קיימת או שלא ניתן להגדירה באופן שיש לו משמעות. הכשל מכונה לעיתים "הבחנה בהיעדר הבדל". דוגמה לטענה שיש בה אבחנת פנטום: "לא שיקרתי, רק מתחתי קצת את האמת". ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
ראם (פירושונים)

האם התכוונתם ל... ראמים – תת-משפחה במשפחת הפריים ראם – סוג בתת-משפחת הראמים ראם לבן – מין בסוג ראם ראם (מיתולוגיה) – יצור מן המיתולוגיה היהודית דפוס ראם – בית דפוס יהודי והוצאת ספרים שפעלו בווילנה מסוף המאה ה-18 עד תחילת המאה ה-20 זיכרון גישה אקראית (RAM) – רכיב חומרה במחשב בואינג 707 – מטוס שכינויו בחיל האוויר הישראלי הוא "ראם" דודג' ראם – כלי רכב מתוצרת דודג' עוצבת ראם – חטיבה 37, חטיבת שריון במילואים של צה"ל אישים: אליהו ראם – רב ודיין, מאנשי העלייה הראשונה דוד ראם – חבר הכנסת וראש עיריית קריית אתא לשעבר חיים ראם – ראש מועצה אזורית קישון ראג'ה ראם – מוזיקאי ממוצא אוסטרלי מקומות: ואדי ראם – ואדי בדרום ירדן א-ראם – שכונה בירושלים בני ראם – מושב דתי בישראל באזור השפלה צומת ראם (צומת "מסמיה") – צומת בישראל, בנקודת החיבור של הכבישים 3 ו-40, ליד המושב בני ראם בורי ראם – עיר בתאילנד רא"ם (פירושונים) רם (פירושונים) REM (פירושונים)
חיים מרדכי לבטון

הרב חיים מרדכי לבטון (ה'תק"ם, 1780 - ה'תרכ"ט, 1869) היה דרשן, פייטן, אב בית הדין ורבה הראשי של חלב. נולד בשנת 1780 (ה'תק"ם) לערך בחלב שבסוריה לרב חלפון לבטון, בן למשפחה מצאצאי מגורשי ספרד. כשבגר התפרנס ממסחר בשותפות עם הגביר חביב מצרי. בשנת 1858 (תרי"ח) כשנפטר הרב אברהם ענתיבי, התמנה לרבה הראשי של חלב, וכיהן במשרה זו עד לפטירתו. התפרסם בחכמתו ויושר דינו בקרב כל תושבי עירו, יהודים וערבים כאחד, ואף זכה לאות כבוד מהממשל הטורקי על פעילותו הציבורית. מופתים רבים נקשרו בדמותו, ובזמנו פרחה עירו מבחינה רוחנית. בית דינו התפרסם בכל האזור, ורבים[דרוש מקור] הכתירוהו כגדול רבני ארם צובא (חלב). עסק גם בכתיבה, וחלק מפיוטיו מושרים על ידי בני קהילתו בשירת הבקשות. לאחר פטירתו, הוציא נינו הרב יום טוב ידיד הלוי ספר הכולל את תולדותיו ומופתיו בשם שבחי מהר"ם. כן נכתבו תולדותיו על יד הרב עזרא בצרי ונדפסו בספריו בן יאיר ונכח השולחן. הרב עובדיה יוסף מזכיר רבות מדברי תורתו בשיעוריו. לרב לבטון נולדו שלושה בנים מאשתו הראשונה, ולאחר פטירתה, כשהיה כבן 70, כתב בספרו תשובה הלכתית לפיה אדם שאין לו בנות (או שיש לו בנות ואין לו בנים), וכוחו עדיין במותניו, כל זמן שאשתו חיה הוא לא מחויב להביא בנות לעולם מתוקף מצוות פרו ורבו, אך אם אשתו מתה הוא מחויב להינשא שוב כדי להביא בנות לעולם. וכן עשה והתחתן עם אישה צעירה. לפני נישואיו בשנית, התחייב לאשתו לעתיד כי ישיא את הבת שתוולד להם. ואכן נולדה להם בת אחת בלבד, והוא חיתן אותה עם הרב עזרא בן הרב משה סוויד, מרבני חלב בכ' בסיוון תרכ"ט, 30 במאי 1869, נפטר רבי חיים מרדכי ונקבר במערת הצדיקים בחלב המכונה "מלכבי" סמוך למערת אליהו הנביא. נינו רבי יום טוב ידיד הלוי מתאר בקונטרס "שבחי מהר"ם" את פטירת סבו בליל סילוקו של ארון הקודש - שהוא ליל עשרים בסיוון תרכ"ט - היה ליל מוצאי שבת קודש, ושם נמצאו כל הרבנים הגדולים מלבד כל יוצאי ירכו, ושם התפללו תפילת ערבית. והרב הקדוש ענה "אמן יהא שמיה רבה" בכל כחו, כדרכו בקודש, והיו פניו מאירים ומבריקים כאור החמה שבעתיים, לאחר ההבדלה, השתנו סדרי בראשית, פתאום באה רוח סערה וכיבתה כל הנרות ונכנס מן הפתח ברק אחד והלך ישר אל המיטה אשר הרב ז"ל שוכב עליה, ונשבר חלון על ידו שיצא הברק דרך חלון הבית, באותו הרגע נפלו כל העם על פניהם ואמרו פסוק "שמע ישראל" וידעו כי עלתה נשמתו הטהורה...ונקבר בכבוד גדול במערת הצדיקים... משלושת בניו ומבתו זכה להעמיד צאצאים רבים שהמשיכו את מורשתו למשפחות: הדאיה, הלוי, לבטון, סוויד, עטיה ושוויכה. מצאצאיו הידועים: נכדו, הדיין הרב יצחק לבטון, הרב שלום הדאיה, הרב עובדיה הדאיה והמקובל הרב מרדכי עטיה. נינו הוא הרב יעקב שוויכה מרבני קריית מלאכי ומראשי ישיבת תומכי תמימים המרכזית בכפר חב"ד. את מקומו ברבנות מילא הרב שלום כאסכי, אחריו הרב שאול עזרא דוויק, הרב מנשה סתהון, הרב משה כהן, והרב אהרן שוויכה יחד עם הרב משה סוויד. נכח השלחן - שו"ת וחידושים על ארבעת חלקי השו"ע, נדפס לראשונה בשנת תרכ"ח, 1868 באיזמיר, שבטורקיה, יצא לאור במהדורה מחודשת בשנת תשס"א, 2001 בירושלים, וכן מופיע בפרויקט השו"ת של בר-אילן. בן יאיר - דרושים על התורה, נדפס בירושלים לראשונה בשנת תרפ"ה, 1925, ויצא לאור במהדורה מחודשת בשנת תשנ"א, 1991. שבחי מהר"ם. דבש וחלב תחת לשונך. חכמי ארם צובה בערכו. ספרים נוספים נמצאים בכתבי יד. פיוט שנכתב על ידי רבי מרדכי, אתר אתר הפיוט והתפילה חיים מרדכי לבטון, באתר "החכם היומי" חיים מרדכי בן חלפון לבטון (נפטר 1869), דף שער בספרייה הלאומית היה חמיו של הרב אליהו שוויכה בן הרב אהרן שוויכה
באבסק

באבסק (בפולנית: Babsk) הוא כפר קטן במרכז פולין. הכפר שוכן באזור מישורי שגובהו מעל פני הים כ-150 מטר, במרחק של כ-11 קילומטרים צפונית-מערבית לעיר ביאלה ראווסקה, כ-11 קילומטרים צפונית-מזרחית לעיר ראווה מאזובייצקה וכ-62 קילומטרים מזרחית לעיר הבירה המחוזית לודז'. הכפר נוסד ככל הנראה במאה ה-14. האזכור הראשון שלו בכתובים הוא מ-1411. כיום אוכלוסייתו מונה 690 תושבים. שמו של הכפר נגזר משמה של משפחת האצולה ששלטה בו. בשכנות לכפר יש פארק ובו מפרץ מלאכותי שנבנה על ידי תושבי הכפר לגדת הנחל ביאלקה ועליו מזח קטן. הכפר יושב על צירי תחבורה מרכזיים ויש אליו וממנו קווי אוטובוס בתדירות גבוהה. ב-2003 נבחן אזור באבסק כאחת משבע החלופות האפשריות להקמת נמל תעופה בינלאומי נוסף שיקל את העומס על נמל התעופה הבינלאומי של ורשה. חלופה זו נדחתה, אך כל עוד לא נבחרה אחרת עדיין ולאחר שהממשלה הספרדית הקצתה 550,000 אירו לבחינה מחודשת של מיקום נמל התעופה, מנסים פוליטיקאים מקומיים להפיח רוח חיים ברעיון. השטח שנבחן הוא אדמות מצפון לכפר, המשמשות כיום לשימושים חקלאיים וצבאיים. אתר האינטרנט הרשמי של באבסק Babsk (בפולנית) מפה של הכפר
הסוכנות למלחמה בסמים

האם התכוונתם ל... הסוכנות למלחמה בסמים (טג'יקיסטן) – גוף אכיפת חוק טג'יקי למאבק בסמים הלא חוקיים המינהל לאכיפת (חוקי) הסמים – הסוכנות האמריקנית ללוחמה בסמים